b'\n_START_ARTICLE_\nTirotejos del Migdia-Pirineus de 2012\n_START_SECTION_\nAtemptats\n_START_PARAGRAPH_\nLa policia va afirmar que els tirotejos estaven relacionats i podrien haver estat perpetrats per la mateixa persona. Les autoritats van determinar que tots els atacs van estar fets amb la mateixa arma, una pistola de calibre .45. Als tres casos, l\'assass\xc3\xad, amagat sota un casc, es va presentar i fugir amb la mateixa esc\xc3\xbater robada. Testimonis de l\'atac del 19 de mar\xc3\xa7 el van descriure com a un home "d\'estatura mitjana i d\'aspecte europeu"._NEWLINE_Els analistes van senyalar que totes les v\xc3\xadctimes eren minories \xc3\xa8niques i religioses, ja sigui de l\'\xc3\x80frica del Nord, del Carib o jueus. Dos dels soldats morts eren musulmans. Inicialment, la policia i els mitjans de comunicaci\xc3\xb3 van apuntar un grup d\'agents neonazis.\n_START_SECTION_\n11 de mar\xc3\xa7: paracaigudista a Tolosa de Llenguadoc\n_START_PARAGRAPH_\nEl diumenge 11 de mar\xc3\xa7 de 2012, a les 16 hores i 10 minuts, el sergent cap Imad Ibn-Ziaten del primer regiment log\xc3\xadstic de paracaigudistes (1er r\xc3\xa9giment du train parachutiste) va rebre un tret a boca de can\xc3\xb3 davant d\'un gimn\xc3\xa0s d\'un barri residencial de Tolosa de Llenguadoc, quan no estava de servei, amb una pistola autom\xc3\xa0tica de calibre 11,43 mm. A aquell moment, Ibn-Ziaten estava esperant alg\xc3\xba que havia afirmat estar interessat en la compra de la seva moto que estava a la venda al portal d\'anuncis Leboncoin, moment en qu\xc3\xa8 va apar\xc3\xa8ixer l\'assass\xc3\xad el qual va fugir en moto.\n_START_SECTION_\n15 de mar\xc3\xa7: dos soldats a Montalban\n_START_PARAGRAPH_\nEl dijous 15 de mar\xc3\xa7, vora les dues del migdia, dos soldats van morir i un tercer va resultar greument ferit als afores d\'un centre comercial de Montalban, a uns 50\xc2\xa0km al nord de Tolosa de Llenguadoc, quan retiraven diners d\'un caixer autom\xc3\xa0tic. Tant el caporal Abel Chennouf, de 24 anys com Mohamed Legouad, de 26 anys eren d\'\xc3\xa0frica del nord, van ser assassinats. Lo\xc3\xafc terme Liber, 28, de Guadalupe, va ser deixat en un estat de coma.Tots eren de la 17\xc3\xa8 regiment d\'enginyers paracaigudistes (17e r\xc3\xa9giment du g\xc3\xa9nie parachutiste) d\'una caserna propera a la ciutat._NEWLINE_Lo\xc3\xafc terme Liber, 28, de Guadalupe, va ser deixat en un estat de coma. L\'assass\xc3\xad estava en un ciclomotor i portava un casc negre, d\'acord amb les c\xc3\xa0meres de seguretat. Es va informar que una dona gran, que estava esperant per retirar diners del caixer autom\xc3\xa0tic, va ser deixada de costat per l\'assass\xc3\xad mentre ell estava apuntant.\n_START_SECTION_\n19 de mar\xc3\xa7: escola jueva de Tolosa de Llenguadoc\n_START_PARAGRAPH_\nA les vuit del mat\xc3\xad, a l\'escola jueva Ozar Hatora, un home va disparar contra els alumnes que es dirigien a classe i els pares que els acompanyaven, amb el resultat de la mort del rab\xc3\xad de l\'escola i tres nens.\n_START_SECTION_\nMohammed Merah\n_START_PARAGRAPH_\nEl presumpte assass\xc3\xad, Mohammed Merah (en \xc3\xa0rab \xd9\x85\xd8\xad\xd9\x85\xd8\xaf \xd9\x85\xd8\xb1\xd8\xa7\xd8\xad) ciutad\xc3\xa0 franc\xc3\xa8s d\'origen magreb\xc3\xad, va ser localitzat el dimecres 21 de mar\xc3\xa7 de 2012, dia que Nicolas Sarkozy, President de la Rep\xc3\xbablica francesa, va confirmar que l\'assass\xc3\xad tenia previst atacar un militar i dos funcionaris policials._NEWLINE_El mateix 21 de mar\xc3\xa7, uns deu minuts despr\xc3\xa9s de les 15h del migdia, el RAID, les forces d\'elit de la policia francesa, van localitzar un el presumpte assass\xc3\xad al barri tolosenc de la C\xc3\xb4te Pav\xc3\xa9e, qui va respondre obrint foc amb una arma de guerra i ferint dos policies, un al genoll i l\'altre a l\'espatlla. La seva fam\xc3\xadlia va ser arrestada en un lloc diferent._NEWLINE_Les forces de seguretat franceses assetjaren el domicili del presumpte assass\xc3\xad, que es va atrinxerar a l\'interior del seu domicili, al que es van tallar l\'aigua, electricitat, per desgastar-lo i aconseguir que es debilit\xc3\xa9s per poder entrar a l\'immoble sense c\xc3\xb3rrer riscos innecessaris, i es van desallotjar els edificis pr\xc3\xb2xims a la casa per la possibilitat que tingu\xc3\xa9s explosius. El jove va confessar que actuava en solitari per\xc3\xb2 en nom de l\'organitzaci\xc3\xb3 Al-Qaeda, i que havia enregistrat els crims amb una c\xc3\xa0mera penjada al coll._NEWLINE_A quarts de dotze del migdia del 22 de mar\xc3\xa7, agents de les forces especials van entrar a l\'apartament obrint la porta del balc\xc3\xb3 i Merah, que s\'havia amagat al lavabo, va sortir, vestit amb una gel\xc2\xb7laba sota la que duia una armilla antibales, disparant m\xc3\xa9s de 30 trets amb una colt 45 en direcci\xc3\xb3 a la finestra i, quan intentava saltar per la finestra, va rebre una vintena de trets, la majoria a les cames i els bra\xc3\xa7os, i va morir per dos trets mortals, un al front i l\'altre l\'abdomen, i fou enterrat a Tolosa despr\xc3\xa9s que el seu cad\xc3\xa0ver no fos reclamat._NEWLINE_Es va recuperar la c\xc3\xa0mera i les gravacions dels assassinats, i en l\'apartament es van trobar c\xc3\xb2ctels Molotov i una bossa plena de munici\xc3\xb3, i en un Renault Megane i un Renault Clio llogats, armes i diners. i el 30 de mar\xc3\xa7, es van produir disset arrestos vinculats al salafisme radical a Tolosa, Nantes, Par\xc3\xads, Li\xc3\xb3 i Ni\xc3\xa7a.'